# Általános információk:

**Tanterv:** Építészmérnöki osztatlan Mesterképzési Szak,

 Építőművész alapképzési szak, Építészmérnöki alapkézési szak

**Tantárgy neve: Építészeti rajz, formaismeret 1.**

**Tantárgy kódja:** EPE345MNEM

**Szemeszter:** 2

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Tervezési stúdió 1.**

Tantárgy felelős: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. C012

 E-mail:  nemeth.pal@mik.pte.hu

 Munkahelyi telefon:

Oktatók: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. C012

 E-mail:  nemeth.pal@mik.pte.hu

 Munkahelyi telefon:

 Dr. Krámli Márta, adjunktus

 Iroda: 7624 Magyarország, Pécs, Boszorkány u. 2. B-3374

 E-mail: kramli.marta@mik.pte.hu

 Munkahelyi telefon: +36 72 503 650 / 23899

 Kigyós Borbála, festőművész, designer – tanársegéd

 Iroda: 7624 Magyarország, Pécs, Boszorkány u. 2. B-3374

 kigyosb@yahoo.com

 Tomcsik Judit, szobrászművész – óraadó

 Iroda: 7624 Magyarország, Pécs, Boszorkány u. 2. B-3374

 tomcsik.t.judit@gmail.com

## Tárgyleírás

A kurzus tematikája az akadémiai rajztudás legfontosabb elemeire épül, így a szabadkézi rajzolás mind technikai (rajzi minőség, kontúrok, tónusok, helyes használata), mind pedig a látott kép megjelenítésének elméletei ismeretei, a különböző perspektívák alkalmazása részei a kurzusnak. A kurzus érinti a festői technikák alkalmazását is, nem csak technikai (akvarell, tus, pác) de azoknak elméleti kérdéseiben is. A kurzus figyelmet fordít a hallgatók térlátásának és formakultúrájának fejlesztésre, a modell utáni rajz gyakorlata mellet hangsúlyozva a „belső látás”, az agyban lévő „hívóképek” leképezését, előhívását. A kurzus kitér a kompozíciós elvekre, a képszerkesztés belső arányrendjének törvényszerűségeire..

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát.

## Tantárgy tartalma

A szemeszter során a hallgatók mind rajzi, mind rajztechnikai alapokkal ismerkednek.

A szemeszter első harmadában a vonalas ceruzarajz és az egy, illetve két iránypontos perspektíva technikája és szabályai a fő téma. Itt ismerkednek meg a hallgatók a képszerkesztés szabályaival; a képi kompozíció és a dekomponált kép elvével, jelentőségével.

A második rajzi blokk a tus és a pác technikája köré épül. Az tanult technikákat, ismereteket építészeti terveik bemutatásán alkalmazzák

A harmadik szakaszban színes technikákkal ismerkednek a kurzus résztvevői. Az akvarell és a tempera festés alapjait sajátítják el, a színek komponálásának alapvető szabályait, a színes technika építészeti megjelenítésben történő alkalmazását ismerik meg,

A gyakorlati feladatok több ponton kapcsolódnak a Tervezés stúdió 2 tárgy tematikájához, azt megtámogatva az aktuális tervezési feladatok szabadkézi rajzokban történő feldolgozásával.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai részvétel, a feladatok határidőre való elkészítése, bemutatása, a házi feladatok legalább 50%-ának időben történő bemutatása, az alaki és formai követelmények betartása.

Az aktív órai részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt.

Amennyiben a hallgató ezt a minimum követelményt nem teljesíti, az hiányzásnak minősül!

**A megengedett hiányzás a félév során nem haladhatja meg a TVSZ-ben meghatározott 30%-ot, azaz a 12 effektív feladatra vetítve maximum 3 alkalommal lehetséges hiányzás!**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás vagy a feladat nem megfelelő színvonalú megoldása – 0 pont

A tantárgy félévközi jeggyel zárul.

**A félév során a munkák pontozásra kerülnek, a megszerezhető maximális pontszám 100 pont**

**Megszerezhető maximum pont** **100p**

89 p – 100 p 100% A (5, jeles,excellent,sehrgut)

77 p – 88 p 88% B (4, jó, good, gut)

66 p – 76 p 76% C (3, közepes, avarage, befriedigend)

55 p – 65 p 65% D (2, elégséges, satisfactory, genügend)

0 p – 54 p 54% F (1, elégtelen, fail, ungenügend)

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program fealadatok szerint

|  |  |  |  |  |
| --- | --- | --- | --- | --- |
| **Feladat** | **ÓRAI MUNKA** | **Pontok** | **HÁZI FELADAT** | **Pontok** |
| 01 | Az állóperspektíva sajátosságai megadott példa alapján, „a torony”A centrális perspektíva alapjaiA/2 ceruza | 10 | Órai munka egyiránypontos (Centrál) perspektívában A/2 ceruza | 10 |
| 02 | Órai beállítás látszati rajz 4 különböző nézőpontbólA/2 ceruza | 12 | Órai beállítás feldolgozása más technikákkal, mint filctoll, ecsetfilc, toll A/2 filctoll, ecsetfilc, toll | 12 |
| 03 | Tervezés stúdió project lapA/2 tetszőleges technika | 10 | Tervezés stúdió leadás füzet 01A/3 tetszőleges technika | 10 |
| 04 | A madártávlat alapjai. Az elsőhét házi feladata során kialakított kompozíció madártávlatbólA/2 - ceruzaA „békaperspektíva” elmélete | 15 | Az elsőhét órai munka során kialakított kompozíció ábrázolása békaperspektívábanA/2 - ceruza | 10 |
| 05 | Tónusozási gyakorlatA/2-ceruza | 15 | Csendélet, tónusozási gyakorlat A/3 | 10 |
| 06 | Az aranymetszés, irányított feladat.(a chiaro scuro elve) | 20 | Az aranymetszés, irányított feladat befejezése tónusozással,  |  |
| 07 | Festői technikák01FapácIrányított feladatA/3 akvarell karton | 10 | Csendélet fapáccal, otthoni beállítás alapjánA/3 akvarell karton | 10 |
| 08  | Festői technikák01Tus – Grisailles technikaÓrai beállítás alapjánA/3 akvarell karton | 20 | 8. feladat színezése akvarellfestékkel |  |
| 09  | Festői technikák03Akvarell festékIrányított feladatA/3 akvarell karton | 10 | Csendélet akvarell, otthoni beállítás alapjánA/3 akvarell karton | 10 |
| 10.  | Irányított tervezésA/2 – szabad technika | 10 | 10. feladat látványterve, akvarell alapon vegyes technika | 10 |
| 11. | Tervezés stúdió project lapA/2 tetszőleges technika | 10 | Tervezés stúdió leadás füzet 02A/3 tetszőleges technika | 10 |
| 12.  | Festői technikák04TemperaIrányított feladatA/3 akvarell karton | 10 | TemperaIrányított feladatA/3 akvarell karton | 10 |

**Első rajzi blokk 1-6 feladatok, leadás 7. héten**

**11. hét tavaszi szünet**

**1-12 feladatok leadása 15. hét**

**Javítás pótlás: 16.hét**

**A tárgy kötelező eleme a Képzőművészeti alkotótábor teljesítése!**

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr.Németh Pál

 tantárgyfelelős

Pécs, 2020.01.27.